Observació+de+cèl·lules+epiteli+bucal.+Tinció+simple

=Orientacions per al professorat=

= =

En aquesta pràctica la tinció simple s'utilitza per observar cèl·lules animals (de l'epiteli bucal) al microscopi. Pot realitzar-se tal qual o bé convinar-se amb la observació de cèl·lules vegetals i comparar-les. Tal i com està plantejada aquí, es realitza en una sessió d'una hora.

=Guió per a l'alumnat=

Introducció
Sabem que tot el nostre cos està format per cèl·lules. Però... n'has vist mai una de les cèl·lules del teu cos? Avui tens la oportunitat de fer-ho. Les cèl·lules de l'epiteli que recobreix l'interior de la boca s'aconsegueixen fàcilment rascant-les amb un escuradents, i podem observar-les al microscopi. Això sí: són tan petites que no les veuríem si és que no les tenyissim amb el colorant blau de metilè.

Objectius

 * Realitzar una preparació microscòpica senzilla.
 * Observar i dibuixar una cèl·lula animal.

Materials

 * Microscopi òptic
 * Portaobjectes i cobreobjectes
 * Blau de metilè (colorant)
 * Cubeta de tinció
 * Paper de filtre
 * Escuradents

Procediments

 * 1) Amb un escuradents, raspem ferma i suaument la cara interna de la galta (es pot fer també amb l'ungla i recollir la mostra amb l'escuradents).
 * 2) Posem una gota d'aigua al portaobjectes i hi fem rodolar l'escuradents a sobre, de manera que hi deixem restes de la mucosa que hem tret de la galta.
 * 3) Posem a sobre el cobreobjectes, una mica inclinat perquè no hi quedin bombolles d'aire.
 * 4) Posem el portaobjectes a la cubeta de tinció i afegim a la preparació una gota de blau de metilè. La gota l'hem de posar just a un dels marges del cobreobjectes, de manera que passi entre portaobjectes i cobreobjectes per capil·laritat. Si cal, podem "estirar" per l'altra banda del cobreobjectes tot acostant un trosset de paper de filtre.
 * 5) Deixem actuar durant 2-3 minuts.
 * 6) Eliminem l'excés de colorant tot afegint una gota d'aigua al mateix lloc on prèviament havíem posat la gota de blau de metilè. Si cal, com abans, ajudar amb un trosset de paper de filtre des de l'altre extrem, tot xuclant el colorant. Si veiem que encara queda colorant, repetir l'operació.
 * 7) Assequem la preparació amb paper de filtre.
 * 8) Observem la preparació al microscopi començant amb l'objectiu de menys augment.

Activitats

 * 1) Dibuixa a diferents augments el que has vist. Descriu-ho.
 * 2) Identifica les diferents parts de la cèl·lula.
 * 3) Per a què ens ha servit el blau de metilè? Que creus que passaria si no l'haguessim fet servir?

=Referències=

= =

= =

= =